A4-0416/98

Πρόταση απόφασης του Συμβουλίου που αφορά τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) (COM(97)0661 - C4-0067/98 - 97/0341(SYN)

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 11

>Αρχικό κείμενο>

(11) ότι είναι απαραίτητο να μεγιστοποιηθεί η διαλειτουργικότητα προκειμένου να επιτευχθούν οικονομίες κλίμακας και να αυξηθούν τα οφέλη τα οποία προκύπτουν από τα τηλεματικά δίκτυα[semigr ]

>Κείμενο μετά την ψηφοφορία στο ΕΚ>

(11) ότι είναι απαραίτητο να μεγιστοποιηθεί η

χρήση προτύπων, διαθέσιμων στο κοινό προδιαγραφών και εφαρμογών του δημοσίου τομέα, έτσι ώστε να εξασφαλισθεί η απρόσκοπτη διαλειτουργικότητα προκειμένου να επιτευχθούν οικονομίες κλίμακας και να αυξηθούν τα οφέλη τα οποία προκύπτουν από τα τηλεματικά δίκτυα[semigr ]

(Τροπολογία 2)

Αιτιολογική σκέψη 18

>Αρχικό κείμενο>

(18) ότι οποιαδήποτε μέτρα για τη διασφάλιση της διαλειτουργικότητας των δικτύων και της πρόσβασης σε αυτά πρέπει να επιτύχει μία κατάλληλη ισορροπία μεταξύ της συμμόρφωσης προς κοινές προδιαγραφές και της διατήρησης εθνικών ιδιαιτεροτήτων[semigr ]

>Κείμενο μετά την ψηφοφορία στο ΕΚ>

(18) ότι οποιαδήποτε μέτρα για τη διασφάλιση της διαλειτουργικότητας των δικτύων και της πρόσβασης σε αυτά πρέπει να

λαμβάνει υπόψη την ανάγκη περιφρούρησης των πολιτισμικών ιδιαιτεροτήτων[semigr ]

(Τροπολογία 3)

Αιτιολογική σκέψη 20

>Αρχικό κείμενο>

(20) ότι, σύμφωνα με την αρχή της επικουρικότητας και την αρχή της αναλογικότητας όπως διατυπώνονται στο άρθρο 3Β της συνθήκης, ο στόχος της εγκατάστασης παρόμοιων δικτύων δεν μπορεί να υλοποιηθεί αποτελεσματικά από τα κράτη μέλη και συνεπώς, λόγω της κλίμακας και των αποτελεσμάτων της προτεινόμενης δράσης, μπορεί να υλοποιηθεί καλύτερα σε κοινοτικό επίπεδο[semigr ] ότι η προτεινόμενη δράση περιορίζεται στο ελάχιστο αναγκαίο για την επίτευξη αυτών των στόχων και δεν υπερβαίνει ό,τι είναι απαραίτητο για το σκοπό αυτό[semigr ]

>Κείμενο μετά την ψηφοφορία στο ΕΚ>

(20) ότι, σύμφωνα με την αρχή της επικουρικότητας και την αρχή της αναλογικότητας όπως διατυπώνονται στο άρθρο 3Β της συνθήκης, ο στόχος

του παρόντος προγράμματος μπορεί να υλοποιηθεί καλύτερα σε κοινοτικό επίπεδο[semigr ]

(Τροπολογία 4)

Αιτιολογική σκέψη 20α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(20α) έχοντας υπόψη την κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 σχετικά με την εγγραφή δημοσιονομικών διατάξεων στις νομοθετικές πράξεις(1)[semigr ]

______________

(1) ΕΕ C 102 της 4.4.1996, σελ. 4

(Τροπολογία 5)

Αιτιολογική σκέψη 23α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(23α) λαμβάνοντας υπόψη τον κώδικα συμπεριφοράς που συμφωνήθηκε μεταξύ του Κοινοβουλίου και της Επιτροπής σχετικά με την ενημέρωση και την παρουσία αντιπροσώπων του Κοινοβουλίου στις εργασίες των επιτροπών της Επιτροπής, όπως ενσωματώνεται στο ψήφισμα του Κοινοβουλίου της 24ης Οκτωβρίου 1996, σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997, Τμήμα ΙΙΙ-Επιτροπή(1)[semigr ]

______________

(1) ΕΕ C 347 της 18.11.1996, σελ. 125.

(Τροπολογία 6)

Αιτιολογική σκέψη 24

>Αρχικό κείμενο>

(24) ότι το Συμβούλιο εξέδωσε την απόφαση 95/468/ΕΚ σχετικά με την κοινοτική συμβολή στην τηλεματική ανταλλαγή δεδομένων μεταξύ δημοσίων διοικήσεων στην Κοινότητα (IDA)[semigr ]

>Κείμενο μετά την ψηφοφορία στο ΕΚ>

(24) ότι

έγιναν ενέργειες στο πλαίσιο της απόφασης 95/468/ΕΚ σχετικά με την κοινοτική συμβολή στην τηλεματική ανταλλαγή δεδομένων μεταξύ δημοσίων διοικήσεων στην Κοινότητα (IDA)[semigr ]

(Τροπολογία 7)

Άρθρο 1, παράγραφος 1, σημείο β)

>Αρχικό κείμενο>

β) την επίτευξη μεγαλύτερης αποδοτικότητας από άποψη κόστους, δυνατότητα ανταπόκρισης, ευελιξία και προσαρμοστικότητα στην τεχνολογική αλλαγή και στις εξελίξεις της αγοράς όσον αφορά την εγκατάσταση και τη λειτουργία των εν λόγω δικτύων[semigr ]

>Κείμενο μετά την ψηφοφορία στο ΕΚ>

β) την επίτευξη μεγαλύτερης αποδοτικότητας από άποψη κόστους, δυνατότητα ανταπόκρισης, ευελιξία και προσαρμοστικότητα στην τεχνολογική αλλαγή και στις εξελίξεις της αγοράς,

στο πλαίσιο των εθνικών διοικήσεων καθώς και μεταξύ αυτών και της κοινοτικής διοίκησης όσον αφορά την εγκατάσταση και τη λειτουργία των εν λόγω δικτύων[semigr ]

(Τροπολογία 8)

Άρθρο 5, πρώτο εδάφιο

>Αρχικό κείμενο>

Η Κοινότητα διασφαλίζει την ανάπτυξη κοινών εργαλείων και τεχνικών για εφαρμογές τομεακών δικτύων με σκοπό τη μείωση του συνολικού κόστους που συνδέεται με την ανάπτυξη εφαρμογών, τον εξορθολογισμό και τη βελτίωση των τεχνικών λύσεων, τη μείωση του χρόνου που απαιτείται για την εγκατάσταση λειτουργικών συστημάτων και τον εκσυγχρονισμό της συντήρησης των συστημάτων.

>Κείμενο μετά την ψηφοφορία στο ΕΚ>

Η Κοινότητα διασφαλίζει την

απόκτηση από τον δημόσιο τομέα ή από την αγορά, ή την με οποιονδήποτε άλλον τρόπο ανάπτυξη κοινών εργαλείων και τεχνικών για εφαρμογές τομεακών δικτύων με σκοπό τη μείωση του συνολικού κόστους που συνδέεται με την ανάπτυξη εφαρμογών, τον εξορθολογισμό και τη βελτίωση των τεχνικών λύσεων, τη μείωση του χρόνου που απαιτείται για την εγκατάσταση λειτουργικών συστημάτων και τον εκσυγχρονισμό της συντήρησης των συστημάτων.

(Τροπολογία 9)

Άρθρο 12, παράγραφος 1, πρώτο και δεύτερο εδάφιο

>Αρχικό κείμενο>

1. Η Επιτροπή επικουρείται από μία επιτροπή την οποία αποτελούν αντιπρόσωποι των κρατών μελών και της οποίας προεδρεύει αντιπρόσωπος της Επιτροπής. Η επιτροπή αυτή αποκαλείται επιτροπή τηλεματικής μεταξύ διοικήσεων (TAC).

>Κείμενο μετά την ψηφοφορία στο ΕΚ>

1. Η Επιτροπή επικουρείται από μία επιτροπή την οποία αποτελούν

ένας αντιπρόσωπος ανά κράτος μέλος και της οποίας προεδρεύει αντιπρόσωπος της Επιτροπής. Η επιτροπή αυτή αποκαλείται επιτροπή τηλεματικής μεταξύ διοικήσεων (TAC).

>Αρχικό κείμενο>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της όσον αφορά το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην επιτροπή σχέδιο των μέτρων

γενικής φύσης που πρόκειται να ληφθούν. Η επιτροπή διατυπώνει τη γνώμη της όσον αφορά το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του εν λόγω θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

(Τροπολογία 10)

Άρθρο 13, παράγραφος 1

>Αρχικό κείμενο>

1. Δύο έτη μετά την έναρξη της ισχύος της παρούσας απόφασης ή οποιασδήποτε μεταγενέστερης τροποποίησης του παραρτήματος, και στη συνέχεια ανά τριετία, η Επιτροπή, σε συνεννόηση με τα κράτη μέλη, συντάσσει αξιολόγηση σχετικά με την εφαρμογή της παρούσας απόφασης.

>Κείμενο μετά την ψηφοφορία στο ΕΚ>

1. Ύστερα από δύο έτη εφαρμογής, και στη συνέχεια ανά τριετία, πραγματοποιείται ποιοτική και ποσοτική αξιολόγηση. Τα αποτελέσματα της εν λόγω αξιολόγησης διαβιβάζονται στην αρμόδια επί του προϋπολογισμού αρχή πριν από την πρώτη ανάγνωση του προϋπολογισμού για το οικονομικό έτος 2001.

(Τροπολογία 11)

Άρθρο 13, παράγραφος 3

>Αρχικό κείμενο>

3. Η Επιτροπή κοινοποιεί την αξιολόγησή της στο Συμβούλιο μαζί με τυχόν κατάλληλες προτάσεις για τροποποίηση της παρούσας απόφασης.

>Κείμενο μετά την ψηφοφορία στο ΕΚ>

3. Η Επιτροπή κοινοποιεί την αξιολόγησή της στο Συμβούλιο

και στο Ευρωπαϊκό Κοινοβούλιο μαζί με τυχόν κατάλληλες προτάσεις για τροποποίηση της παρούσας απόφασης.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) (COM(97)0661 - C4-0067/98 - 97/0341(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0661 - 97/0341(SYN) ((EE C 54 της 21.2.98, σελ. 12)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189Γ και το άρθρο 129Δ, τρίτη παράγραφος της Συνθήκης ΕΚ (C4-0067/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών και της Επιτροπής Πολιτικών Ελευθεριών και Εσωτερικών Υποθέσεων (A4-0415/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής